《瑞鹤仙·晚游孤山寻林和靖先生墓》
清代·过春山

抱琴寻断碣。正斜日初沉，乱烟凝碧。苍苔旧行迹。

想沙鸥高致，似曾相识。问情暗觅。指秋坟、樵苏能说。

叹寒梅、零落东风，閒却一溪明月。

悽恻。西泠春晚，天竺云深，空怀孤洁。荷农未葺，天涯愁倚岩石。

念幽人去后，峰南峰北，多少啼猿唤客。黯伤心、欲荐江蓠，夜凉露白。

作者简介：清江苏吴县人，字葆中，号湘云。诸生。曾为新、旧《唐书》补遗纠误，未成而卒。惠栋极称之。又工诗。享年仅二十九岁。